**KIVIÕLI I KESKKOOLI UJULA JA SAUNA KASUTAMISE**

**E E S K I R J A D**

**Üldeeskirjad**

1. Ujulasse või sauna tulles tuleb esitada pääse või osta pilet.
2. Ujulatöötajal on õigus keelduda ujulasse ja sauna lubamast purjus või narkootilise mõju all olevat isikut, samuti intrigeeriva ja väljakutsuva ning teisi häiriva käitumisega isikut.
3. Välisjalanõudes riietusruumidesse sisenemine on keelatud! Jalanõud jäetakse välisukse juurde koridori!
4. Iga ujula ja sauna kasutaja vastutab ise oma tervise ja turvalisuse eest. Laste oskuste ja tervisliku seisundi eest vastutavad nende saatjad.
5. Kuni 10 aastased lapsed ( 10 kaasa arvatud ) pääsevad ujulasse ja sauna ainult koos täiskasvanud saatjaga, kes vastutab laste käitumise ja turvalisuse eest.
6. Riietusruumid on valveta ja ujula ei vastuta kadunud asjade eest. Võimalus on anda hinnalised esemed ( ehted, mobiiltelefonid ) ujulatöötaja kätte hoiule.
7. Basseiniruumides liigu rahulikult, libedal põrandal jooksmisega sead ohtu enda ja teiste külastajate tervise. Keelatud on basseiniäärel kõndimine ja jooksmine.
8. Ujularuumides on keelatud värvida ja lõigata juukseid, raseerida karvu ja ajada habet.

**Ujulas:**

1. Ujuma tulles peavad kaasas olema ujumisriided, pesemisvahendid ja ujumismüts. Kõigil ujujatel, ka väikelastel, on ujumisriiete kasutamine kohustuslik. Taskutega sortsides või mingis muus riietuses ei või basseini minna.
2. Pesemine enne basseini minekut on **kohustuslik** ja peab toimuma **ilma ujumisriieteta.** Peale tualeti kasutamist pese end uuesti.
3. Pikemate juustega kasuta ujumismütsi.
4. Arvesta kaasujujatega. Hüppamine basseini ei ole lubatud.
5. Vajadusel on võimalik kasutada ujumiseks mõeldud abivahendeid, mida saad küsida ujulatöötajalt. Kasutades ujula varustust ja tarvikuid, suhtu nendesse heatahtlikult ja tagasta ujumise lõpul.
6. Pärast veeprotseduure kuivata ennast enne riietusruumi sisenemist.

**Saunas:**

1. Kasuta laval oma istumisalust või rätikut.
2. Kerisele viska ainult kuuma vett ja mitte üle 2 kulbitäie korraga. Liigne vesi põhjustab kerise küttekehade läbipõlemise.
3. Ära vihtle ega pese ennast saunaruumis, pesemiseks kasuta ainult dušširuumi.
4. Sauna keriseid ja andureid ei ole külastajatel lubatud ise sisse / välja lülitada ega reguleerida. Selleks tuleb pöörduda ujulatöötaja poole.

**Kui tekib küsimusi või probleeme, pöördu ujulatöötaja poole.**

**Koolil on õigus eeskirjade rikkumisel pileti ja pääsme kehtivus ajutiselt või lõplikult hüvituseta peatada.**